  Майя Бывальцева 18-тӥ южтолэзьысен Удмуртиын коронавирусъя вылӥ дасьлыкъя режим ялӥзы. Шимучыръёсты алонъя но бервылзэс утялтонъя ӧрилэн кенешонэз бере, со сярысь журналистъёслы улосвыл кивалтэтлэн тӧроез Ярослав Семёнов вераз. Улосвылын 500-лэсь трос адями люкаськымон ужрадъёсты ограничить каризы. Ижкарын 100-лэсь трос пыриськисьёсын лулчеберет но спорт ужрадъёсты ортчытон алэмын. Ми сыӵе алонъёсты валаны куриськомы, малы ке шуоно со (трос калыкез люкан – ред.) инфекци вӧлмонлэн одӥгез амалэз. Азьланяз, югдурез эскерыса, чаклалом, кулэ-а ватсаса алонъёс кутыны. Ограничениос туннэ нуналысен кужымазы пыро. Косэмез (распоряжение) тӧро кинюртоз. Ми вылӥ дасьлыкъя режим ялӥськомы Ярослав Семёнов, Удмуртиысь кивалтэтлэн тӧроезАлон ужрадъёс Ижысь аэропортын, чугун сюрес вокзалын ортчыто. Трос калык люкаськоно интыосын ватсаса тазатон ужъёсты быдэсто. Со сяна, транспорт огазеяськонъёс дезинфекци суретъёс басьяны кутскизы. Дезинфекци суретъёс уг ке тырмо, милям Ветеринарияя валтӥсь управлениын запас вань. Кулэлыкъя ми со суретъёсты сётом, собере асьмеос ик выльысь тырмытом. Нимысьтыз утиськон амалъёс сярысь верано ке, нырысь ик маскаос, ми асьме предприятиосын уж нуимы ни, эм маскаосты поттонэз нуналаз 120 сюрсозь будэтӥськомы Ярослав Семёнов, Удмуртиысь кивалтэтлэн тӧроезСолэн кылъёсызъя, нырысь ик маскаосты калыкен ужась кун огазеяськонъёсы келялозы. Озьы ик маскаослы дунъёсты возён ласянь уж мынэ. Пусъём, 18-тӥ южтолэзьлы Удмуртиын коронавирусэн черланъёс учыръёс шараямын ӧвӧл. Тодэ вайытом, 17-тӥ южтолэзе, коронавирус инфекци вӧлмонэз алонъя оперативной штаблэн кенешонэз бере, улосвыллэн тӧроез Александр Бречалов шаермы улӥсьёслы провокациослы ӧвӧл сётӥськоно шуыса вазиськиз.  Тегъёс: Мерлык Ижкар висён Удмуртия коронавирус ЯрославСемёнов  